
	PLANINSKI DRUŠTVI  ŽALEC in GALICIJA

VABITA NA 4. DEL KOROŠKE PLANINSKE POTI

ANDREJEV DOM NA SLEMENU (KPP 19) – DOM NA SMREKOVCU (KPP 20)

                                v soboto, 17.01. 2009

ODHOD:  ob 7. uri zjutraj izpred pisarne PD Žalec in ob 7.15 izpred POŠ Trje. 
OPIS POTI: z avtobusom se bomo pripeljali do Andrejevega doma na Slemenu (1086 m), kjer se nahaja eden od žigov Koroške planinske poti (KPP 19). Nadaljevali bomo bolj ali manj po grebenu – deželni meji med Štajersko in Koroško do sedla Kramarica in naprej do Koče na Smrekovcu (1377 m), kjer bomo dobili naslednji žig (KPP 20). Do sem bo hoje približno 3 ure. Po počitku in malici se bomo spustili mimo naselja Bele Vode do doline, kjer nas bo čakal avtobus (2,5 h hoje). Če bodo vremenske razmere ugodne in bo cesta očiščena, nas bo avtobus počakal pri gostilni Savinek, kar nam bo pot skrajšalo za pol ure. Skupno bo torej 5 – 5,5 ur hoje.

Andrejev dom in Dom na Smrekovcu sta tudi točki Slovenske planinske poti.
CENA IZLETA: 13 € prevoz

OPREMA: Dobri podplati na planinskih čevljih zaradi snega, gamaše, dovolj rezervnih oblačil. S seboj vzemimo še pohodne palice, previdnost in dobro voljo. Hrana in pijača sta iz nahrbtnika.

PRIJAVE: do četrtka, 15. 01.2009, oziroma do zasedbe 50 sedežnega avtobusa                                                                 

031 320 242  Dušan Šip
041 662 883  Janez Podpečan
Lep planinski pozdrav!

